LIETUVOS RESPUBLIKOS APLINKOS MINISTRO

Į S A K Y M A S

**DĖL Lietuvos Respublikos APLINKOS MINISTRO 2009 m. rugsėjo 16 d. įsakymO Nr. D1-546 „DĖL Ūkio suBjEKTŲ APLINKOS monitoringo nuostatų PATVIRTINIMO“ pakeitimo**

2012 m. birželio 18 d. Nr. D1-523

Vilnius

Pakeičiu Lietuvos Respublikos aplinkos ministro 2009 m. rugsėjo 16 d. įsakymą Nr. D1-546 „Dėl Ūkio subjektų aplinkos monitoringo nuostatų patvirtinimo“ (Žin., 2009, Nr. [113-4831](https://www.e-tar.lt/portal/lt/legalAct/TAR.12D4F759B798); 2011, Nr. [121-5741](https://www.e-tar.lt/portal/lt/legalAct/TAR.A0C9ED4AF10F); 2011, Nr. [148-6962](https://www.e-tar.lt/portal/lt/legalAct/TAR.99916A8357A6)):

1. Išdėstau preambulę taip:

„Vadovaudamasis Lietuvos Respublikos aplinkos monitoringo įstatymo (Žin., 1997, Nr. [112-2824](https://www.e-tar.lt/portal/lt/legalAct/TAR.1A98CE535B1C); 2006, Nr. 57-2025) 9 straipsnio 2 dalimi, 10 straipsnio 3 dalimi ir įgyvendindamas 1991 m. gegužės 21 d. Tarybos direktyvos 91/271/EEB dėl miesto nuotekų valymo (OL 2004 m. specialusis leidimas, 15 skyrius, 2 tomas, p. 26), su paskutiniais pakeitimais, padarytais 2008 m. spalio 22 d. Europos Parlamento ir Tarybos reglamentu (EB) Nr. 1137/2008 (OL 2008 L 311, p. 1), nuostatas:“.

2. Nurodytuoju įsakymu patvirtintuose Ūkio subjektų aplinkos monitoringo nuostatuose:

2.1. išdėstau 15.2.1 punktą taip:

„15.2.1. ūkio subjektas Monitoringo programą (1 egzempliorių spausdinto teksto ir įrašytą į skaitmeninę laikmeną) pateikia derinti atitinkamam RAAD;“;

2.2. įrašau 15.2.2 punkte vietoj žodžių „požeminio vandens“ žodžius „poveikio požeminiam ir (ar) drenažiniam vandeniui“;

2.3. įrašau 15.2.3 punkte vietoj žodžių „požeminio vandens“ žodžius „poveikio požeminiam ir (ar) drenažiniam vandeniui“;

2.4. išdėstau 16 punktą taip:

„16. Kai Monitoringo programa rengiama ir derinama Nuostatų 15.2 punkte nustatyta tvarka, suderintos Monitoringo programos egzempliorius su RAAD suderinimo žyma grąžinamas ūkio subjektui, o RAAD pasilieka suderintos Monitoringo programos kopiją. Jei Monitoringo programoje numatytas poveikio požeminiam ir (ar) drenažiniam vandeniui monitoringas, RAAD pateikia LGT suderintos Monitoringo programos skaitmeninę kopiją.“;

2.5. išdėstau 27.1 punktą taip:

„27.1. technologinių procesų monitoringo ir taršos šaltinių išmetamų/išleidžiamų teršalų monitoringo nenuolatinių matavimų duomenys, nurodyti šių Nuostatų 3 priede, už praėjusį kalendorinių metų ketvirtį, ne vėliau kaip per 30 dienų pasibaigus šiam laikotarpiui, pateikiami per informacinę sistemą „Aplinkos informacijos valdymo integruota kompiuterinė sistema“ (toliau – IS „AIVIKS“), įteikiami tiesiogiai arba siunčiami paštu, elektroniniu paštu ar kitomis elektroninių ryšių priemonėmis.“;

2.6. išdėstau 27.3 punktą taip:

„27.3. aplinkos monitoringo ataskaita parengiama vadovaujantis šių Nuostatų 4 priedu. Aplinkos monitoringo ataskaitoje pateikiami praėjusių kalendorinių metų poveikio aplinkos kokybei (poveikio aplinkai) monitoringo duomenys, technologinių procesų, taršos šaltinių išmetamų/išleidžiamų teršalų ir poveikio aplinkos kokybei (poveikio aplinkai), išskyrus poveikio požeminiam vandeniui, monitoringo duomenų analizė bei išvados apie ūkio subjekto veiklos poveikį aplinkai. Poveikio požeminiam vandeniui monitoringo duomenų analizė bei išvados apie ūkio subjekto veiklos poveikį aplinkai (4 priedo IV skyriuje nurodyti duomenys) pateikiami kas 5 metus. Aplinkos monitoringo ataskaita pateikiama RAAD kasmet, ne vėliau kaip iki einamųjų metų kovo 1 d., per IS „AIVIKS“, įteikiant ataskaitą ir jos skaitmeninę kopiją tiesiogiai, siunčiant paštu, elektroniniu paštu ar kitomis elektroninių ryšių priemonėmis.“;

2.7. pripažįstu netekusiu galios 28 punktą;

2.8. įrašau 29 punkte po žodžių „klaidingi duomenys,“ žodžius „per IS „AIVIKS“, paštu, elektroniniu paštu ar kitomis elektroninių ryšių priemonėmis“;

2.9. išdėstau 1 priedo 11.2.3 punkto antrąjį sakinį taip:

„Atskirų teršalų matavimų skaičius turi būti ne mažesnis kaip 6 kartai, iš kurių 4 kartus teršalų matavimai atliekami laikotarpiu nuo balandžio 1 d. iki lapkričio 1 d.“;

2.10. išdėstau 2 priedo 4 lentelę taip:

„4 lentelė. Poveikio vandens kokybei monitoringo planas.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Išleistuvo kodas | Nustatomi parametrai | Vertinimo kriterijus1 | Matavimų vieta | Matavimų dažnumas | Numatomas matavimo metodas3 |
| koordinatės | atstumas nuo taršos šaltinio, km | paviršinio vandens telkinio kodas2 | paviršinio vandens telkinio pavadinimas |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |

Pastabos:

1 Paviršinių vandens telkinių būklės vertinimo kriterijai yra Nuotekų tvarkymo reglamento, patvirtinto Lietuvos Respublikos aplinkos ministro 2006 m. gegužės 17 d. įsakymu Nr. D1-236 (Žin., 2006, Nr. [59-2103](https://www.e-tar.lt/portal/lt/legalAct/TAR.4D0DFCDD673A); 2010, Nr. [59-2938](https://www.e-tar.lt/portal/lt/legalAct/TAR.2510FB677ADD); 2011, Nr. [39-1888](https://www.e-tar.lt/portal/lt/legalAct/TAR.1DF02D007A33)), 1 priede ir 2 priedo A dalyje nurodytų medžiagų aplinkos kokybės standartai paviršiniuose vandenyse ir 2 priedo B dalies B1 sąraše nurodytų medžiagų didžiausios leidžiamos koncentracijos vandens telkinyje-priimtuve.

2 Nurodomas paviršinio vandens telkinio identifikavimo kodas Lietuvos Respublikos upių, ežerų ir tvenkinių kadastre.

3 Nurodomas galiojantis teisės aktas, kuriuo nustatytas matavimo metodas, galiojančio standarto žymuo ar kitas metodas.“;

2.11. išdėstau 2 priedo 5 lentelę taip:

„5 lentelė. Poveikio oro kokybei monitoringo planas.

|  |  |  |  |  |  |
| --- | --- | --- | --- | --- | --- |
| Eil. Nr. | Nustatomi parametrai | Vertinimo kriterijus1 | Matavimų vieta | Matavimų dažnumas | Numatomas matavimo metodas2 |
| pavadinimas | koordinatės |
| 1 | 2 | 3 | 4 | 5 | 6 | 7 |
|  |  |  |  |  |  |  |

Pastabos:

1 Nurodomos ribinės, siektinos arba kitos norminės vertės, su kuriomis bus lyginami matavimų rezultatai.

2 Nurodomas galiojantis teisės aktas, kuriuo nustatytas matavimo metodas, galiojančio standarto žymuo ar kitas metodas.“;

2.12. išdėstau 2 priedo 6 lentelę taip:

„6 lentelė. Poveikio požeminiam vandeniui monitoringo planas1.

|  |  |  |  |  |  |
| --- | --- | --- | --- | --- | --- |
| Eil. Nr. | Gręžinio Nr.2 | Nustatomi parametrai | Matavimo metodas | Vertinimo kriterijus**3** | Matavimų dažnumas/ Periodiškumas |
| 1 | 2 | 3 | 4 | 5 | 6 |
|  |  |  |  |  |  |

Pastabos:

1 Jei programoje numatytas poveikio požeminiam vandeniui monitoringas, prie programos pridedami šie dokumentai ar informacija:

1. ekogeologinio tyrimo ataskaita, parengta Ekogeologinių tyrimų reglamente nustatyta tvarka. Ataskaitą turi pateikti ūkio subjektai, nurodyti Nuostatų 8.3.1.1–8.3.1.11, 8.3.1.14, 8.3.2.1–8.3.2.7, 8.3.2.9, 8.3.3 punktuose;

2. hidrogeologinių tyrimų ataskaita, parengta Žemės ūkio veiklos subjektų poveikio požeminiam vandeniui vertinimo ir monitoringo tvarkos apraše nustatyta tvarka. Ataskaitą turi pateikti ūkio subjektai, nurodyti Nuostatų 8.3.1.12 ir 8.3.1.13 punktuose;

3. hidrogeologinių sąlygų ir vandens kokybės aprašymas (pateikti tuo atveju, jeigu nėra pateikiama 1 ir 2 punktuose nurodyta informacija);

4. monitoringo uždaviniai ir jų įgyvendinimo būdai;

5. monitoringo tinklas ir jo pagrindimas (monitoringo tinklo dokumentacija, stebėjimo taškų, gręžinių pasai, parengti pagal Žemės gelmių registro tvarkymo taisyklių, patvirtintų Lietuvos geologijos tarnybos prie Aplinkos ministerijos direktoriaus 2004 m. balandžio 23 d. įsakymu Nr. 1-45 (Žin., 2004, Nr. [90-3342](https://www.e-tar.lt/portal/lt/legalAct/TAR.A8FBAAEBAF15)) reikalavimus);

6. monitoringo vykdymo metodika (darbų sudėtis, periodiškumas, matavimų kokybės užtikrinimas ir kontrolė), rezultatų vertinimo kriterijai;

7. laboratorinių darbų metodika;

8. monitoringo informacijos analizės forma ir periodiškumas.

2 Stebimojo gręžinio identifikavimo numeris Žemės gelmių registre.

3 Nurodomos ribinės, siektinos arba kitos norminės vertės, su kuriomis bus lyginami matavimų rezultatai.“;

2.13. papildau 2 priedo IV skyrių šiomis 7 ir 8 lentelėmis:

„7 lentelė. Poveikio drenažiniam vandeniui monitoringo planas.

|  |  |  |  |  |  |
| --- | --- | --- | --- | --- | --- |
| Eil. Nr. | Nustatomi parametrai | Vertinimo kriterijus1 | Matavimų vieta | Matavimo dažnumas | Numatomas matavimo metodas2 |
| pavadinimas | koordinatės |
| 1 | 2 | 3 | 4 | 5 | 6 | 7 |
|  |  |  |  |  |  |  |

Pastabos:

1 Nurodomos teisės aktuose patvirtintos ribinės, siektinos arba kitos norminės vertės, su kuriomis bus lyginami matavimų rezultatai.

2 Nurodomas galiojantis teisės aktas, kuriuo nustatytas matavimo metodas, galiojančio standarto žymuo ar kitas metodas.

8 lentelė. Poveikio aplinkos kokybei (dirvožemiui, biologinei įvairovei, kraštovaizdžiui) monitoringo planas.

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Stebėjimo objektas | Nustatomi parametrai | Vertinimo kriterijus1 | Matavimų vieta | Matavimo dažnumas | Numatomas matavimo metodas2 |
| koordinatės | atstumas nuo taršos šaltinio, km |
| 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |

Pastabos:

1 Nurodomos teisės aktuose patvirtintos ribinės, siektinos arba kitos norminės vertės, su kuriomis bus lyginami matavimų rezultatai. Biologiniams matavimams bei stebėjimams (tarp jų ir ekotoksikologiniams), kuriems nėra nustatytų ribinių verčių, nurodomos kontrolinių matavimų ar kitos norminės arba atskaitinės (referentinės) vertės.

2 Nurodomas galiojantis teisės aktas, kuriuo įteisintas matavimo metodas, galiojančio standarto žymuo ar kitas metodas.“;

2.14. įrašau 3 priedo 1 lentelės 6 stulpelyje po žodžio „reikšmė“ žodžius „matavimo vienetai“;

2.15. įrašau 3 priedo 4 lentelės 10 stulpelyje vietoj žodžių „pavadinimas, vnt., ir matavimo vnt.“ žodžius „pavadinimas, matavimo vnt.“;

2.16. papildau 4 priedo II skyrių šiomis 4 ir 5 lentelėmis:

„4 lentelė. Poveikio drenažiniam vandeniui monitoringo duomenys.

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Nustatomi parametrai | Vertinimo kriterijus1 | Matavimų vieta | Matavimo atlikimo data ir laikas | Matavimų rezultatai | Matavimo metodas2 | Laboratorija, atlikusi matavimus |
| pavadinimas | koordinatės | leidimo ar akreditacijos pažymėjimo Nr. | leidimo ar akreditacijos pažymėjimo išdavimo data |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |

Pastabos:

1 Nurodomos teisės aktuose patvirtintos ribinės, siektinos arba kitos norminės vertės, su kuriomis bus lyginami matavimų rezultatai.

2 Nurodomas galiojantis teisės aktas, kuriuo nustatytas matavimo metodas, galiojančio standarto žymuo ar kitas metodas.

5 lentelė. Poveikio aplinkos kokybei (dirvožemiui, bioįvairovei, kraštovaizdžiui) monitoringo duomenys.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Stebėjimo objektas | Nustatomi parametrai | Vertinimo kriterijus1 | Matavimų vieta | Matavimo atlikimo data ir laikas | Matavimų rezultatai | Matavimo metodas2 | Laboratorija, atlikusi matavimus |
| koordinatės | atstumas nuo taršos šaltinio, km |  |  | leidimo ar akreditacijos pažymėjimo Nr. | leidimo ar akreditacijos pažymėjimo išdavimo data |
| 1 | 2 | 3 | 4 | 5 | 6 | 7 | 8 | 9 | 10 | 11 |
|  |  |  |  |  |  |  |  |  |  |  |

Pastabos:

1 Nurodomos teisės aktuose patvirtintos ribinės, siektinos arba kitos norminės vertės, su kuriomis bus lyginami matavimų rezultatai. Biologiniams matavimams bei stebėjimams (tarp jų ir ekotoksikologiniams), kuriems nėra nustatytų ribinių verčių, nurodomos kontrolinių matavimų ar kitos norminės arba atskaitinės (referentinės) vertės.

2 Nurodomas galiojantis teisės aktas, kuriuo įteisintas matavimo metodas, galiojančio standarto žymuo ar kitas metodas.“;

2.17. įrašau 5 priedo 8.1 punkte vietoj skaičiaus „2“skaičių „1“.

Aplinkos ministras Gediminas Kazlauskas